من سنين كتير، كان في راجل كبير عايش مع تلات ولاده، Dharma و Harrison و Keith، في قرية. الراجل ده كان بيشتغل جامد لما كان صغير، عشان كده كان عنده أكبر مزرعة وأحلى بيت في القرية. بس ولاده كلهم طلعوا كسلانين، اللي خلاه زعلان منهم. كان قلقان إن ولاده حيصرفوا فلوسه كلها ويموتوا من الجوع.
يوم من الأيام، الراجل الكبير جاله فكرة. نادى على ولاده وقالهم، "بصوا يا ولادي الحلوين: في الأرض اللي عندنا في المزرعة، في دهب كتير مستخبي. لو اشتغلتوا مع بعض، ممكن تلاقوه"
عشان يلاقوا الدهب، ولاده اشتغلوا جامد من الصبح للمغرب وفضلوا يحفروا ويحفروا في الأرض كلها. عدت الأيام، بس مالقوش اللي كانوا بيدوروا عليه. زهقوا وإتنرفزوا. قرروا يسيبوا الموضوع ورجعوا يسألوا أبوهم.
"مفيش دهب في الأرض. إنت ضحكت علينا."
"ما دام الأرض بقت طرية كده، ليه ما تزرعوش فيها محاصيل؟" ده كان رد الأب على ولاده.
ولاده راحوا على طول. وبعد شوية الأرض اللي كانت ملهاش لازمة بقت مليانة محاصيل حلوة.
"ده هو الدهب الحقيقي يا ولادي." قال الأب اللي بقى فخور بيهم.
ليه الراجل الكبير طلب من ولاده يحفروا الأرض؟
لأنه كان كبير في السن ومش قادر يعملها بنفسه. لأنه مكنش معاه فلوس يدفع للعمال. لأنه قرر يعلم ولاده درس مهم. لأنه مكنش عايز حد غريب يدخل أرضه.